**О Д Г О В О Р**

на пратеничко прашање од пратеникот Менде Диневски поставено на 77-та седница на Собранието на Република Македонија одржана

на 5 ноември 2009 година

Ме праша што има врска господинот Ванчо Каргов со Комисијата за лекови, која препорачува одговор на барањата за покачување и намалување на цената на лековите и дали тука има конфликт на интереси итн. Ќе спомнам дека таа Комисија е составена од поголем број стручни лица од различни области, вклучувајќи ја и областа царина од каде што е назначен директорот Ванчо Каргов. Од Царината има претставник затоа што царината ги има сите детали во врска со увозот на лекови, царинските декларации, увозните цени и слично, што е важно при проценката на оваа Комисија која што дава само препорака до министерот, меѓутоа е важна во смисла на најбрзо и најефикасно добивање на информациите од царината и затоа е инкорпориран член од Царинската управа, а тоа е самиот директор на Царинската управа, господинот Ванчо Каргов. Царината може да врши и проверки на декларациите, контроли итн. Сметам дека не постои конфликт на интеррес.

Во однос на прашањето за вакцините дека биле повеќекратно поскапи, министерот за здравство одговори и ги демантираше шпекулациите дека сме набавиле најскапи вакцини, така што не би имал што да додадам во однос на тоа прашање.